b'\n_START_ARTICLE_\nQaraba\xc4\x9f FK\n_START_PARAGRAPH_\nQaraba\xc4\x9f Futbol Klubu ali preprosto Qaraba\xc4\x9f je azerbajd\xc5\xbeanski nogometni klub iz mesta Agdam, vendar ima po letu 1993 bazo v glavnem mestu Bakuju. Ustanovljen je bil leta 1951 in igra v 1. azerbajd\xc5\xbeanski ligi._NEWLINE_Z doma\xc4\x8dih tekmovanj ima 6 naslovov dr\xc5\xbeavnega prvaka, 6 naslovov pokalnih prvakov in 1 naslov superpokalnega prvaka. Z evropskih tekmovanj je vidnej\xc5\xa1i uspeh Qaraba\xc4\x9fa \xc5\xa1tirikratna uvrstitev v skupinski del Evropske lige._NEWLINE_Doma\xc4\x8di stadion Qaraba\xc4\x9fa je Azersun Arena, ki sprejme 5.800 gledalcev. Barvi dresov sta \xc4\x8drna in bela. Nadimek nogometa\xc5\xa1ev je Atl\xc4\xb1lar ("Konjeniki").'